b'\n_START_ARTICLE_\nJohannes Duns Scotus\n_START_SECTION_\nViljen\n_START_PARAGRAPH_\nGud har ud fra sin absolutte magt skabt og indrettet verden som han ville; ved at understrege viljen betonede Scotus Guds frihed p\xc3\xa5 bekostning af skabelsen n\xc3\xb8dvendighed. Guds vilje er ikke bestemt af godhed og fornuft som hos Thomas Aquinas, hans vilje er derimod ikke determineret og kan derfor ikke udledes af hans fornuft. For Thomas ville Gud det, fordi det var godt; for Duns Scotus bliver konsekvensen derimod, at det er godt fordi Gud vil det. N\xc3\xa5r fornuftens opgave nu ikke l\xc3\xa6ngere var at forst\xc3\xa5, begrunde eller bevise troens s\xc3\xa6tninger, kunne den \xe2\x80\x93 og dens disciplin filosofien \xe2\x80\x93 tage sig af opgaver der var uafh\xc3\xa6ngige af teologien. Det var dette forhold der pegede fremad.'